Dagfrid Evensen

Dagfrid Evensen  (født Slåttelid 12. september 1907, død 15. oktober 1996)Dagfrid Evensen i Slekt og Data Gravminnebasen  var en norsk politiker og redaktør, hjemmehørende i Norges Kommunistiske Parti. 

Hun vokste opp i Odda, der hun var elev ved Odda barneskole.Norsk Vasskraft- og Industristadmuseum Der ble hun også engasjert i den kommunistiske bevegelsen, og etter hvert medlem av Norges Kommunistiske Ungdomsforbund. 

Fra 1928 til 1931 var hun KUNMZ-student ved Kominterns kaderskole i Moskva, den såkalte Lenin-skolen.Side 371. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010. Etter hjemkomsten fra Moskva gikk hun i 1931 inn i NKUs ledelse, og ble medlem av forretningsutvalget.Side 286. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010. I årene 1931 til 1933 var hun redaktør for NKUs avis Klassekampen.

I 1933 giftet hun seg med Leonard Schrøder Evensen, som da hadde vært leder i NKU i tre år og også hadde vært student ved skolen i Moskva. De fikk ett barn. Schrøder Evensen døde i 1944, etter å ha blitt tatt av Gestapo. 

I 1945 ble hun medlem av NKPs sentralkomite, men mistet posisjonen ved landsmøtet i juni 1946. Fra 1950 til 1953 var hun medlem av partiets landsstyre.Side 119. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010. Som pensjonist sto hun på NKPs liste ved valget i Hordaland i 1977.

Dagfrid Evensen var søster til Johan Slåttelid og Harald Slåttelid

 Referanser 

Kategori:Medlemmer av NKPs sentralstyre
Kategori:NKP-politikere i Komintern
Kategori:Norske redaktører
Kategori:Tillitsvalgte i NKU
Kategori:NKP-politikere i Hordaland
Kategori:Nynorskforkjempere
Kategori:Fødsler i 1907
Kategori:Dødsfall i 1996